“Tottenhem” Garet Beyl uchun jamoa mashg‘ulot bazasida golf maydoni qurgani ma’lum bo‘ldi

“Tottenhem” klubi mashg‘ulot bazasiga golf maydonini o‘rnatdi. Bu haqda “shporlar” himoyachisi Serxio Regilon ma’lum qildi.

“Meni hayron qoldirgan jihatlardan biri — “Tottenhem” bazasida golf o‘ynash uchun ajratilgan hudud bor.
Bu nima uchun kerakligini so‘radim va menga bu maydon Beyl uchun qurilganini aytishdi. U yer katta emas, nari borsa 30 metr chiqadi. Bunga ishonish qiyin edi!”, — deydi Regilon.
Eslatib o‘tamiz, “Real”dan ijara asosida “Tottenhem”ga o‘tgan Beylning golfga bo‘lgan qiziqishi yuqori.
Yanada ko‘proq futbol va sport yangiliklaridan boxabar bo‘lishni istasangiz, “Daryo”ning Telegram’dagi rasmiy sport kanali — @Daryo_Sport24’ga obuna bo‘ling!